1.腊雪初销梅蕊绽。梅雪相和,喜鹊穿花转。睡起夕阳迷醉眼。新愁长向东风乱。瘦觉玉肌罗带缓。红杏梢头,二月春犹浅。望极不来芳信断。音书纵有争如见。————宋.欧阳修
2.喜鹊填河仙浪浅。云軿早在星桥畔。街鼓黄昏霞尾暗。炎光敛。金钩侧倒天西面。一别经年今始见。新欢往恨知何限。天上佳期贪眷恋。良宵短。人间不合催银箭。————宋.欧阳修
3.去时梅萼初凝粉。不觉小桃风力损。梨花最晚又凋零,何事归期无定准。阑干倚遍重来凭。泪粉偷将红袖印。蜘蛛喜鹊误人多,似此无凭安足信。————宋.欧阳修
4.秋池阁。风傍晓庭帘幕。霜叶未衰吹未落。半惊鸦喜鹊。自笑浮名情薄。似与世人疏略。一片懒心双懒脚。好教闲处著。————宋.苏轼
5.一夜春寒透锦帏。满庭花露起多时。垒金梳子双双耍,铺翠花儿袅袅垂。人去後,信来稀。等闲屈指数归期。门前恰限行人至,喜鹊如何圣得知。————宋.吕胜己
6.走去走来三百里,五日以为期。六日归时已是疑。应是望多时。鞭个马儿归去也,心急马行迟。不免相烦喜鹊儿。先报那人知。————宋.辛弃疾
7.荷花香里藕丝风。人在水晶宫。天上桥成喜鹊,云边帆认归鸿。?去天尺五城南杜,趣对柘袍红。若问安边长策,莫须浪说和戎。————宋.洪咨夔
8.此心兼笑野云忙,甘得贫闲味甚长。病起乍尝新橘柚,秋深初换旧衣裳。晴来喜鹊无穷语,雨后寒花特地香。把钓覆棋兼举白,不离名教可颠狂。————唐.韩偓
9.牛女相期七夕秋,相逢俱喜鹊横流。彤云缥缈回金辂,明月婵娟挂玉钩。燕羽几曾添别恨,花容终不更含羞。更残便是分襟处,晓箭东来射翠楼。————唐.曹松
10.喜鹊声唶唶,俗云报喜鸣。我属望雨候,厌听为呼晴。————清.乾隆
11.尘鬓三年绣水湄,诗怀久矣负良时。门前喜鹊来相报,知有骚人委色丝。————宋.杜范
12.高楼晓气清,钟鼓报新晴。乍睹阳乌色,频闻喜鹊声。纵难期上熟,差足慰深耕。忍见民穷极,唯宜岁事成。————宋.方回
13.有忧乌啼门,有喜鹊噪庐。主人闻啼噪,喜鹊唾老乌。————宋.王之望
14.来书占喜鹊,落晶听呜蛩。————宋.孙升
15.忆得旧时重九日,紫萸黄菊压梳钗。寒花有意催垂泪,喜鹊无端屡下阶。————宋.黄庭坚